ประจำเดือนมา 16 ก.ย. ก่อนหน้านั้นได้มีอะไรกับแฟนไม่ได้ใส่ถุงยางหลั่งนอกค่ะ พอเดือนตุลาวันที่ 24 มีเลือดสีนํ้าตาลไหลจากช่องคลอด 1 วันค่ะไม่เยอะไม่มีอาการอะไร ใช่ประจำเดือนไหมคะ หนูเป็นคนประจำเดือนมาปกติค่ะ แล้วอย่างนี้มีโอกาสท้องไหมคะ
สวัสดีค่ะ การมีเพศสัมพันธ์โดยไม่ใส่ถุงยางอนามัย และใช้วิธีการหลั่งนอก จะมีโอกาสตั้งครรภ์ได้ประมาณ 4%-22% ดังนั้น หากในเดือน ต.ค. ประจำเดือนมาแค่ 1 วัน แนะนำควรลองตรวจหาการตั้งครรภ์ดูก่อน เพราะอาจไม่ใช่เลือดประจำเดือนก็ได้ แต่หากตรวจการตั้งครรภ์ไม่พบ เลือดที่ออกก็น่าจะเป็นประจำเดือนได้ ซึ่งการที่มาน้อยกว่าปกติ อาจเกิดจากสาเหตุ เช่น การมีความเครียด ทำงานหนัก ออกกำลังกายมากไป มีน้ำหนักลด เป็นต้น ซึ่งก็ควรรอดูประจำเดือนในรอบต่อๆ ไปก่อน ว่าจะมาเป็นปกติหรือไม่ หากยังคงมีปริมาณที่น้อย ก็ควรไปพบแพทย์เพื่อหาสาเหตุอื่นๆ เพิ่มเติมต่อไป เช่น มีภาวะโลหิตจาง มีภาวะไทรอยด์ฮอร์โมนผิดปกติ มีพังผืดในมดลูก เป็นต้น